ଆର୍ଥକ ଅସୁବିଧା ହେଉ ଅବା ପାରିବାରିକ ଅଶାନ୍ତି । ଏସବୁଥିରେ ଛନ୍ଦି ହୋଇ ଆମର ମାନସିକ ଚିନ୍ତାଧାରାରେ ବଡ଼ ପରିବର୍ତ୍ତନ ଦେଖାଦେଉଛି । ଏହି ମାନସିକ ଚାପର ବଶବର୍ତ୍ତୀ ହୋଇ ଆମେ କେତେବେଳେ ଯେ ମାନସିକ ରୋଗୀ ହୋଇଯାଉଛୁ ତାହା ନିଜେ ମଧ୍ୟ ଜାଣିପାରୁନୁ । ଏହି ମାନସିକ ରୋଗର ଲକ୍ଷଣ କ'ଣ ଓ ଏହାର ପ୍ରତିକାର କଥା ଜାଣି ରଖିଲେ ନିଶ୍ଚିତ ବିପଦ ଆସିବା ପୂର୍ବରୁ ନିଜର ଓ ଆତ୍ମୀୟଙ୍କ ଜୀବନ ରକ୍ଷା କରାଯାଇପାରିବ । କାରଣ ପ୍ରାଥମିକ ଅବସ୍ଥାରୁ ହିଁ ମାନସିକ ରୋଗୀଙ୍କ ସମ୍ପୂର୍ଣ୍ଣ ଚିକିତ୍ସା ସମ୍ଭବ ।
ଆମ ରାଜ୍ୟରେ ବର୍ଷକୁ ପ୍ରାୟ ୧୫ରୁ ୧୭ ହଜାର ମାନସିକ ରୋଗୀ ଚିହ୍ନଟ ହୋଇଥାନ୍ତି । ସେମାନଙ୍କ ମଧ୍ୟରୁ ଶତକଡ଼ା ୫୦ରୁ ୮୦ ଭାଗ ରୋଗୀ ବିଳମ୍ବରେ ଚିହ୍ନଟ ହୋଇଥାନ୍ତି । ଯଦି ଆପଣଙ୍କ ସମ୍ପର୍କୀୟମାନଙ୍କ ମଧ୍ୟରେ ଏଭଳି ମାନସିକ ରୋଗୀଙ୍କ ଲକ୍ଷ୍ୟଣ ଦେଖନ୍ତି ତେବେ ନିକଟସ୍ଥ ସ୍ୱାସ୍ଥ୍ୟକେନ୍ଦ୍ର ସହ ତୁରନ୍ତ ପରାମର୍ଶ କରନ୍ତୁ ।
